Marilyn Manson (muzycznŏ skupina)

Marilyn Manson to amerykōńskŏ kapela rockowŏ założōnŏ we 1989 roku bez Briana Warnera i Scotta Putesky’ego w Fort Lauderdale, w sztacie Florida. Znany z kōntrowersyjnego, wyglōndu i tekstōw i propagowania nōnkōnformizmu. Kożdy dotynczasowy album kapeli, mioł mieć roztōmajte i indywidualny klang bez co ciynżko jednoznacznie go sklasyfikować, za to kapela i jego lider starali sie wymyślić unikatowy i wyrafinowany ôbrŏz dlŏ kożdyj ery.

 Historyjŏ 
Muzycznŏ skupina ôstała utworzōnŏ we 1989 pod mianym Marilyn Manson & the Spooky Kids. Wyjōntkowe wystōmpiyniŏ sprawiyły utworzynie sie lokalnego kultu, kery niyskorzij rozrōs sie na skalã światowõ. Program kapeli zaôbycz zmiyniŏ sie pōmiyndzy wydaniami albumōw.

Reputacyjŏ Marilyna Mansona rosła społym z kapelōm, kery uwŏżanŏ je za jednã z nojbarzij znanych i kōntrowersyjnych, postrzōd terŏźnych kapelōw; co w srogij miarze zawdziynczŏ dyrekt Brianowi Warnerowi i jego czynstym utarczkōm z religijōm i politikerami. Pseudōnim kożdego czōnka grupy ôstoł utworzōny z połōnczyniŏ piyrszego miana znanyj kobiyty uwŏżanyj za symbol seksu i nazwiska znanego seryjnego mordyrza, bez robiynie tego chcieli ôni przedstawić dziwackõ dychotōmijõ społeczyństwa (ôsobliwie amerykōńskigo). We ôstatnich latach, nowi czōnki kapeli ôdeszli ôd tego prawidła i ôstali przi włŏsnych mianach. Grupa nosi dziwuczne byklajdōngi i makijaż, jak tyż świadōmie przedstawia szokujōnce zachowanie tak na kōncertach jak i poza niymi. Teksty Marilyn Manson czynsto trefiajōm sie z krytykōm jejich antyreligijnych ôbmiyłowań i postŏwy do seksu, gwołtōw i narkotykōw. Muzyka i wystōmpiyniŏ kapeli czynsto nazywane sōm ôbraźliwymi i niyprzizwojitymi. Pŏrã razy kapela trefiyła sie nawet z protestami i petycyjami pod swojōm adresōm, coby ustŏli wystympōw.

W kwietniu 1999 doszło do strzylaniny w szkole we Columbine, w keryj dwōch nastolatkōw zastrzylyło pŏrãnŏście przipadkowych ôsōb, po czym popołniyli samobōjstwo. Podle relacyji psychologōw gyrichtowych, do zbrodni zmotywowała jejich twōrczość Marilyn Manson, co sprawiyło ôstre ataki na kapelã. Jakiś czas po tragedyji ôkŏzało sie, iże nastolatki baj niy suchali muzyki Marilyn Manson, niy zmiyniyło to jednak relacyji publiki do kapeli.

Te kōntrowersyje prziczyniyły sie do wzrōstu hyrskości grupy. Mocka zagorzałych fanōw uczyniyło z Marilyn Manson czołowõ kapelã: trzi platy dostały status platynowyj, a trzi inksze złotyj. Sztyry platy debiutowały w nojlepszym dziesiōntku, w tym dwie za numer jedyn. W czyrwniu 2003, Jon Wiederhorn z MTV.com ôkryślōł Marilyna Mansona za „jedynego dzisioj, prawego artysty”. VH1 sklasyfikowało Marilyn Manson jako 78. nojlepszõ kapelã rockowõ na swojim wykazie 100 Nojlepszych Artystōw Hard Rocka.

 Film 
Kapela stworziła soundtracki do pŏru filmōw. Napisane i wykōnane bez nich wytwory wybrzmiały w produkcyjach, takich jak Lost Highway (1997), Matrix (1999), From Hell (2001), Not Another Teen Movie (2001) i Book of Shadows: Blair Witch 2 (2001). Jejich cover śpiywki „Sweet Dreams” (ôryg. Eurythmics) wystympuje tyż we filmie House On Haunted Hill (1999) a tyż we Gamerze. We 2005 jedyn z wytworōw Marilyn Manson, „Irresponsible Hate Anthem”, znŏd sie na soundtracku filmu Saw II. Zrobiyli tyż cover śpiywki „This is Halloween” (ôryg. Danny Elfman) za przidŏwek do soundtracku z filmu The Nightmare Before Christmas w reżyseryji Henry’ego Selicka.

 Skłŏd 
 Terŏźny skłŏd skupiny
 Marilyn Manson
 Paul Wiley
 Juan Alderete
 Brandon Pertzborn Dŏwni czōnki skupiny
 Zsa Zsa Speck
 Olivia Newton Bundy
 Gidget Gein
 Sara Lee Lucas
 Daisy Berkowitz
 Zim Zum
 John 5
 Madonna Wayne Gacy
 Tim Sköld
 Ginger Fish
 Chris Vrenna
 Fred Sablan
 Twiggy Ramirez
 Tyler Bates
 Gil Sharone

 Aksa czasu

 Dyskografijŏ 

 Albumy 
 Portrait of an American Family (1994)
 Antichrist Superstar (1996)
 Mechanical Animals (1998)
 Holy Wood (In the Shadow of the Valley of Death) (2000)
 The Golden Age of Grotesque (2003)
 Eat Me, Drink Me (2007)
 The High End of Low (2009)
 Born Villain (2012)
 The Pale Emperor (2015)
 Heaven Upside Down (2017)
 We Are Chaos (2020)

 Kōmpilacyje 
 Lest We Forget: The Best of (2004)

 Kōncertowe albumy 
 The Last Tour on Earth (1999)

 EP 
 Smells Like Children (1995)
 Remix & Repent' (1997)

 Single 
 „Get Your Gunn” (1994)
 „Lunchbox” (1995)
 „Sweet Dreams (Are Made of This)” (1995)
 „The Beautiful People” (1996)
 „Long Hard Road Out of Hell” (1997)
 „Tourniquet” (1997)
 „The Dope Show” (1998)
 „I Don't Like the Drugs (But the Drugs Like Me)” (1999)
 „Rock Is Dead” (1999)
 „Disposable Teens” (2000)
 „The Fight Song” (2001)
 „The Nobodies” (2001)
 „Tainted Love” (2001)
 „Mobscene” (2003)
 „This Is the New Shit” (2003)
 „Personal Jesus” (2004)
 „The Nobodies 2005” (2005)
 „Heart-Shaped Glasses (When the Heart Guides the Hand)” (2007)
 „Putting Holes in Happiness” (2007)
 „We're from America” (2009)
 „Arma-goddamn-motherfuckin-geddon” (2009)
 „No Reflection” (2012)
 „Slo-Mo-Tion” (2012)
 „Third Day of a Seven Day Binge” (2014)
 „Deep Six” (2014)
 „Cupid Carries a Gun” (2015)
 „We Know Where You Fucking Live” (2017)
 „Kill4Me” (2017)
 „Cry Little Sister” (2018)
 „God's Gonna Cut You Down” (2019)
 „The End” (2019)
 „We Are Chaos” (2020)
 „Don't Chase the Dead” (2020)

 Linki zewnyntrzne 
 Ôficjalnŏ zajta

Kategoryjo:Amerikańske rokowe skupiny
Kategoryjo:Amerikańske hewimetalowe skupiny